રેલી કલેકટર કચેરી ખાતે પહોચી હતી. જ્યાં કલેકટર સંદિપ સાગલે સાથે વિવિધ પ્રશ્ને ચર્ચા કરી આવેદનપત્ર આપવામાં આવ્યુ હતુ. જોકે, વડગામના ધારાસભ્યએ પાલનપુરની લડબી નદીના દબાણો દૂર કરવા માટે રેલી યોજી હોવા છતાં પાલનપુરના ધારાસભ્ય મહેશભાઇ પટેલ સહિત કહેવાતા એક પણ કોંગી નેતાઓ કે અગાઉ લડબી મુદ્દે આવેદનો આપી તેમના આકાઓના ઇશારે ચૂપ થઇ ગયેલા ભાજપના એકપણ નેતા આ રેલીમાં ન આવી પ્રજાજનોને ખો આપી હતી. જોકે, પ્રજાના પ્રશ્નો મુદ્દે સતત આગળ રહેતા આમ આદમી પાર્ટીના ભેમાભાઇ ચૌધરી અને રમેશભાઇ નાભાણી તેમના સભ્યો સાથે રેલીમાં જોડાઇને સરકારની રીતિનિતિ સામે વિરોધ નોધાવ્યો હતો.